SET ปิดวูบ 17 จุด เหตุพักตัว หลังไม่ผ่าน 1,600 จุด-วิตก “โควิด-19” ระบาดระลอกใหม่
SET ปิดวูบ 17 จุด เหตุพักตัว หลังไม่ผ่าน 1,600 จุด-วิตก "โควิด-19" ระบาดระลอกใหม่ โดยดัชนีปิดตลาดวันนี้ ที่ระดับ 1,579.66 จุด ลดลง 16.61 จุด หรือ 1.04% มูลค่าการซื้อขาย 8.15 หมื่นล้านบาท
5 เม.ย. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,579.66 จุด ลดลง 16.61 จุด หรือ 1.04% มูลค่าการซื้อขาย 8.15 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที เปิดเผยว่า ตลาดหุ้นไทยวันนี้พักตัวหลังจากที่ขึ้นมาในระดับหนึ่งและยังไม่ผ่านด่าน 1,600 จุด อีกทั้งหลายตลาดต่างประเทศได้ปิดทำการเนื่องในวันอีสเตอร์ ทำให้ไม่มีแรงซื้อจากนักลงทุนต่างชาติเท่าไรนัก และพรุ่งนี้ตลาดบ้านเราก็จะปิดทำการด้วย รวมถึงรับแรงกดดันจากการแพร่ระบาดไวรัสโควิด-19 ในไทย อย่างในพื้นที่ทองหล่อ ทำให้กลุ่มท่องเที่ยวปรับตัวลง
ทั้งนี้ ยังต้องติดตามสถานการณ์การแพร่ระบาดไวรัสโควิด-19 ในประเทศว่าจะมีจำนวนผู้ติดเชื้อเพิ่มขึ้นมากน้อยแค่ไหน และติดตามคณะกรรมการกำหนดนโยบายการเงินของธนาคารกลางสหรัฐ (FOMC) เปิดเผยรายงานการประชุมวันที่ 16-17 มี.ค. ในช่วงกลางสัปดาห์นี้
ส่วนพรุ่งนี้ (6 เม.ย.) ตลาดหุ้นไทยปิดทำการเนื่องในวันจักรี
สำหรับแนวโน้มการลงทุนในวันพุธ (7 เม.ย.) นายมงคล กล่าวว่า ตลาดฯคงจะมีความคึกคักมากขึ้น แต่ถ้าไม่มีปัจจัยใหม่เข้ามาก็คงจะเป็นลักษณะของการเล่นเทรดดิ้งไปก่อน พร้อมให้แนวรับ 1,572 จุด ส่วนแนวต้าน 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA   มูลค่าการซื้อขาย   5,618.43 ล้านบาท  ปิดที่ 379.00 บาท เพิ่มขึ้น 26.00 บาท
GUNKUL  มูลค่าการซื้อขาย   3,720.46 ล้านบาท  ปิดที่   3.90 บาท ลดลง   0.06 บาท
IRPC   มูลค่าการซื้อขาย   2,543.26 ล้านบาท  ปิดที่   3.96 บาท ลดลง   0.12 บาท
STGT    มูลค่าการซื้อขาย   2,191.64 ล้านบาท  ปิดที่  42.00 บาท เพิ่มขึ้น  0.75 บาท
STARK   มูลค่าการซื้อขาย   2,185.93 ล้านบาท  ปิดที่   4.38 บาท เพิ่มขึ้น  0.20 บาท
ตลาดหุ้นเอเชีย
